P4 Radio Hele Norge

P4 Radio Hele Norge AS (oftest kalt P4) er en norsk kommersiell riksdekkende radiostasjon. Kanalen har sitt hovedkontor på Lillehammer, med regionkontor i Oslo. P4 er heleid av Viaplay Group. Kenneth Andresen er redaktør og administrerende direktør.

Historikk
Etter å ha sendt i det største kommersielle radionettet i Norge, FM4, i ti år, fikk ikke P4 fornyet denne konsesjonen etter utløpet i 2003. I stedet fikk P4 konsesjon til å sende på det noe mindre FM5-nettet. Kanalen hadde i denne forbindelse en rekke rettstvister gående med kanalen som skulle overta FM4-nettet fra 1. januar 2004, daværende Kanal 4. Et resultat av disse tvistene var at Kanal 4 måtte endre navn til Kanal 24, senere Radio Norge.

Kenneth Andresen og Silje Stang ledet den første sendingen.

På tross av overgangen til et nett med noe lavere dekningsgrad klarte P4 å holde posisjonen som den største kommersielle radiokanalen i Norge. P4 beholdt sin posisjon med en markedsandel på om lag 23 prosent.

Blant kanalens mest populære programmer er P4s Radiofrokost, LarsenLIVE, Midt i trafikken, Jorda Rundt, Kjærlighet uten grenser og Misjonen. På 1990-tallet sendte de program som Fem høns, God ettermiddag, Inn i natten, Tidsmaskinen, Takk for maten, Musikk- karusellen og barneprogrammet Revehiet. 

I tillegg til P4 har radiostasjonen søsterkanalene P5 Hits, P5 Nonstop Hits, NRJ Norge, P6 Rock, P7 Klem, P8 Pop, P9 Retro, P10 Country og P11 Bandit.  

P4 ble tildelt lokalradiokonsesjoner i de store byene i Norge den 16. mars 2009. Kanalene fikk navnet P5, og startet sine lokalesendinger 1. januar 2010. Det var Medietilsynet som tildelte P4 lokalradiokonsesjonene for byene Oslo, Bergen, Trondheim og Stavanger.

Kanaler

P8 Pop

P8 POP er en norsk radiokanal som drives av P4 Radio Hele Norge. Den ble grunnlagt i 2014 sammen med andre DAB+-kanaler. Kanalen spiller musikk fra 1980- og 1990-tallet.

Programledere på P8 Pop per 2022 
 Even Rognlien 
Bjørn Faarlund
Pat Sharp
Luis Molinari

Forgjengere 
P4 Jukebox var en nettradiokanal fra P4. Kanalen spilte mye musikk av norske artister, i tillegg til skandinavisk populærmusikk og amerikansk country. P4 Jukebox ble lansert som en erstatning for P4 Oldies sommeren 2002, men ble erstattet av Radio Country høsten 2009.

P4 Oldies var tidligere en nettradiokanal P4 distribuerte over nett. Kanalen spilte musikk fra 1960-, 1970- og 1980-tallet. Kanalen ble lansert 1. juni 2001, men etter et år ble kanalen erstattet med P4 Jukebox.

Andre tidligere nettkanaler fra P4 er P10 Mix, P4 Ballade og P4 Hits.

Programmer
For fullt sendeskjema se Sendeskjema for P4 Lyden av Norge eller på P4.no/programmer
 P4s Radiofrokost
 P4 direkte
 Misjonen
 Jorda Rundt
 LarsenLIVE
 Midt i Trafikken
 Tidlig kveld
 Endelig Helg
 Kjærlighet uten grenser
 P4-helgen
 P4s Helgefrokost
 Sport og musikk

Prix Radio 
P4 har i perioden 2013–2016 vunnet den norske radioprisen Prix Radio 48 ganger, i flere ulike kategorier.

Korrespondenter
I årenes løp har P4 også hatt utenrikskorrespondenter.
 USA: Håkon Løtveit 
 Europa: Kjell Gjøstein Resi 
 Midtøsten: Roger Hercz

Tidligere sjefer i P4 
 1993–1999: Svein Larsen
 1999–2001: Hein Espen Hattestad
 2001–2001: Cecilie Norland
 2001–2002: Hein Espen Hattestad
 2002–2003: Rune Brynhildsen
 2003–2014: Kalle Lisberg
 2014–2016: Trygve Rønningen
 2016–    : Kenneth Andresen

Programsjefer 
 1991–1995: Kalle Lisberg
 1995–1998: Svein Torgersen
 1998–1999: Kårstein Eidem Løvaas
 1999–1999: Anne Jortveit
 1999–2001: Morten Scott Jansen
 2001–2003: Otto Haug
 2003–2006: Trygve Rønningen
 2006–2008: André Winje Arntzen
 2008–2011: Jørn Johansen
 2011–2015: Per Henrik Stenstrøm
 2015–    : Anders Opsahl

Se også 
 Norges største radiokanaler

Referanser

Eksterne lenker
 
 Programmer på kanalen i 1998 (arkivert hjemmeside)

Norske radiokanaler
Radiokanaler etablert i 1993
P4-gruppen